ପ୍ରିଟୋରିଆରେ ଭାରତ-ଦକ୍ଷିଣ ଆଫ୍ରିକା ବ୍ୟବସାୟ ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ମନ୍ତବ୍ୟ

ମହାମହିମ ଶ୍ରୀଯୁକ୍ତ ଜାକୋବ ଜୁମା ଦକ୍ଷିଣ ଆଫ୍ରିକା ଗଣତନ୍ତ୍ରର ରାଷ୍ଟ୍ରପତି, ମାନନୀୟ ମନ୍ତ୍ରୀ ଆନ୍ତର୍ଜାତିକ ସମ୍ପର୍କ ଓ ସହଯୋଗ ମାନନୀୟ ମନ୍ତ୍ରୀ ବ୍ୟାପାର ଓ ଉଦ୍ୟୋଗ ଦକ୍ଷିଣ ଆଫ୍ରିକା ଓ ଭାରତୀୟ ଉଦ୍ୟୋଗ ଜଗତର ମୁଖ୍ୟମାନେ ଦେବୀ ଓ ସଜ୍ଜନମଣ୍ଡଳୀ ! ମୁଁ ଆଜି ଆପଣମାନଙ୍କ ସହ ଥିବାରୁ ଖୁସି । ଭାରତ-ଦକ୍ଷିଣ ଆଫ୍ରିକାର ସମ୍ପର୍କ ଇତିହାସର ସୁଦୃଢ଼ ଭିତ୍ତିଭୂମି ଉପରେ ଗଢ଼ା ହୋଇଛି । ଆମେ ପରସ୍ପର ଏକାଠି ହେବା ବିଧି ନିର୍ଦ୍ଦେଶିତ, ଆମେ ପରସ୍ପର ଏକାଠି ସ୍ୱପ୍ନ ଦେଖି ଆଗକୁ ବଢ଼ିଛେ । ଆମର ଇତିହାସର ଅନେକ ଅଧ୍ୟାୟ ଏକା ଭଳି । ସଂଘର୍ଷ ଓ ତ୍ୟାଗ ସହ, ଆମେ ଇତିହାସର ଗତିକୁ ବଦଳାଇଛେ । ସୌଭାଗ୍ୟବଶତଃ ଏହି ପ୍ରକ୍ରିୟାରେ ଆମ ପାଖରେ ମହାନତମ ନେତାଙ୍କ ମାଗଦର୍ଶନ ରହିଛି, ଯେଉଁମାନଙ୍କୁ ମାନବ ଜାତି ଦେଖିଛି । ବନ୍ଧୁଗଣ ନେଲସନ୍ ମାଣ୍ଡେଲା ଓ ମହାତ୍ମା ଗାନ୍ଧିଙ୍କ ଭଳି ଆମର ନେତା ଯେଉଁମାନେ ଆମକୁ ରାଜନୀତିକ ସ୍ୱାଧୀନତା ଦେଇଛନ୍ତି । ଏବେ ସମୟ ଆସିଛି ଆର୍ଥିକ ସ୍ୱାଧୀନତା ପାଇଁ କାମ କରିବା । ତେଣୁ ଆମ ଲୋକମାନଙ୍କ ଆକାଂକ୍ଷାକୁ ପୂରଣ କରିବା ଆମ ସମ୍ପର୍କର ମିଳିତ ଇଚ୍ଛା ଉପରେ ନିର୍ଭର କରୁଛି । ଆମେ ଜଟିଳ ସମୟରେ ବନ୍ଧୁ ରହିଛେ, ଏବେ ଆମେ ସୁଯୋଗର ବନ୍ଧୁ ହେବା ଉଚିତ୍ । ଆମର ମହାନ୍ ନେତାମାନଙ୍କ ଆଶୀର୍ବାଦରେ ଉଭୟ ରାଷ୍ଟ୍ର ବିକାଶ ମାର୍ଗରେ ଅଗ୍ରସର ହେଉଛୁ । ଉଭୟ ଦକ୍ଷିଣ ଆଫ୍ରିକା ଓ ଭାରତ ବ୍ରିକ୍ସ ଅର୍ଥବ୍ୟବସ୍ଥାରେ ପ୍ରମୁଖ ଭୂମିକା ଗ୍ରହଣ କରୁଛନ୍ତି । ଦେଶ ଓ ବିଶ୍ୱରେ ରହୁଥିବା ଆମର ଲୋକମାନେ ଆମ ପ୍ରତି ବୃହତ୍ ଆଶା ରଖିଛନ୍ତି । ଏହି ଉଭୟ ଇଚ୍ଛା ପୂରଣ ପାଇଁ ଆମକୁ ହାତ ମିଳାଇବାକୁ ପଡ଼ିବ । ଏହା ଖୁସିର କଥା ଯେ ଆମର ସବୁ ସମ୍ଭାବ୍ୟ କ୍ଷେତ୍ରରେ ଅଧିକ ସକ୍ରିୟ ଓ ସାର୍ଥକ ଭାଗିଦାରୀ ରହିଛି । ଏହି ଚମକପୂର୍ଣ୍ଣ ଏକଜୁଟତା ମଧ୍ୟ ଉକ୍ତ ପ୍ରକ୍ରିୟାର ଏକ ଗୁରୁତ୍ୱପୂର୍ଣ୍ଣ ଅଂଶବିଶେଷ । ବନ୍ଧୁଗଣ ମୁଁ ମାନୁଛି, ଏହି ମହାନ ରାଷ୍ଟ୍ରକୁ ଆସିବାରେ ଟିକେ ବିଳମ୍ବ କରିଛି । କିନ୍ତୁ ଗତ ଦୁଇବର୍ଷ ମଧ୍ୟରେ ରାଷ୍ଟ୍ରପତି ଜୁମା ଓ ମୁଁ ଅନେକ ସମୟରେ ଭେଟ ହୋଇଛୁ । ଦକ୍ଷିଣ ଆଫ୍ରିକା ହେଉଛି ଭାରତର ପ୍ରମୁଖ ବାଣିଜ୍ୟ ଓ ନିବେଶକ ସହଯୋଗୀ । ଗତ 10-ବର୍ଷ ମଧ୍ୟରେ ଆମର ଦ୍ୱିପାକ୍ଷିକ ବାଣିଜ୍ୟ କାରବାର ପ୍ରାୟ 380% ବୃଦ୍ଧି ପାଇଛି । ନିବେଶର କାହାଣୀ ମଧ୍ୟ କ୍ରମାଗତ ଉଜ୍ୱଳମୟ ହେବାରେ ଲାଗିଛି । ଉଭୟ ପଟୁ ନିବେଶର ନିୟମିତ ପ୍ରବାହ ଜାରି ରହିଛି । 150ରୁ ଉର୍ଦ୍ଧ୍ଵ ଭାରତୀୟ କମ୍ପାନୀ ଏବେ ଦକ୍ଷିଣ ଆଫ୍ରିକାରେ କାର୍ଯ୍ୟ କରୁଛନ୍ତି । ସେହିପରି ଦକ୍ଷିଣ ଆଫ୍ରିକାର ଅନେକ କମ୍ପାନୀ ଭାରତରେ ଉଲ୍ଲେଖନୀୟ କାର୍ଯ୍ୟ କରୁଛନ୍ତି । ତଥାପି ସମ୍ଭାବନା ବହୁତ ଅଧିକ ରହିଛି । ଦିନକୁ ଦିନ ସମ୍ଭାବନା ବି ବଢ଼ିଚାଲିଛି । ଏହାର ମୁଖ୍ୟ କାରଣ ହେଉଛି ଉଭୟ ଦେଶ ନିଜର ଆର୍ଥିକ ଭିତିଭୂମିକୁ ସୁଦୃଢ଼ କରିବାରେ ଲାଗିଛନ୍ତି । ତେଣୁ ଆମେ ଆମର ଆବଶ୍ୟକତା ଅନୁରୂପ ଓ ଲୋକଙ୍କ ସେବା ପାଇଁ ଆମର ବିବିଧତାପୂର୍ଣ୍ଣ ବ୍ୟବସାୟ ଉପରେ ଧ୍ୟାନକେନ୍ଦ୍ରିତ କରିବା ଜରୁରୀ । ବିଭିନ୍ନ କ୍ଷେତ୍ରରେ ଆମର ସକ୍ରିୟ ଭାଗିଦାରୀ ହିଁ ଏଭଳି ସମ୍ଭାବ୍ୟ ସହଯୋଗର ପ୍ରମାଣ ଦେଉଛି । ବନ୍ଧୁଗଣ ଭାରତୀୟ କମ୍ପାନୀଗୁଡ଼ିକ ପାଇଁ ଏହି ମହାଦ୍ୱୀପରେ ଦକ୍ଷିଣ ଆଫ୍ରିକା ହେଉଛି ଘର । ଅନେକ ଅଗ୍ରଣୀ ଭାରତୀୟ କମ୍ପାନୀର ଏଠାରେ ପଦଚିହ୍ନ ରହିଚି । ସେମାନେ ବ୍ୟାପକ ଗତିବିଧିରେ ନିୟୋଜିତ ଅଛନ୍ତି । ଅନେକ ଭାରତୀୟ କମ୍ପାନୀର ସିଇଓ ଏଠି ଆମ ସହ ଅଛନ୍ତି । ମୋର ସେମାନଙ୍କୁ ପରାମର୍ଶ ହେଉଛି ନିଜର ବ୍ୟବସାୟକୁ ସେମାନେ ଏହି ମହାନ ଦେଶର ସାମାଜିକ-ଅର୍ଥବ୍ୟବସ୍ଥାରେ ପରିବର୍ତ୍ତନ ଆଣନ୍ତୁ । ମୁଁ ଭାରତ ପାଇଁ ତିନି ‘ପିଏସ୍’ର ଯୁକ୍ତି ବାଢ଼େ । (ପବ୍ଲିକ୍ ସେକ୍ଟର, ପ୍ରାଇଭେଟ୍ ସେକ୍ଟର ଓ ପିପୁଲସ୍ ପାର୍ଟନରସିପ୍) ମୁଁ ବ୍ୟକ୍ତିଗତ କ୍ଷେତ୍ର ଉପରେ ଗୁରୁତ୍ୱ ଦିଏ ଏହା ଏଠି ବି ଉପଯୋଗ କରିବାକୁ ଚାହୁଁଛି । ଦକ୍ଷତା ବିକାଶ ଓ ଗୋଷ୍ଠୀଗତ ସଶକ୍ତିକରଣ ଆପଣମାନଙ୍କ ବାଣିଜ୍ୟିକ ଯୋଜନାର କେନ୍ଦ୍ର ହେବା ଉଚିତ୍ । ଆପଣମାନଙ୍କ ବ୍ୟବସାୟିକ ସଦାଚାରରେ ଆଫ୍ରିକୀୟ ମାନବତାର ଭାବନା – ଉବୁନ୍ତୁ (-ବର୍ଷିଆ ବ୍ରିକ୍ସ ଭିସା ପ୍ରଚଳନ କରିଛନ୍ତି । ଭାରତୀୟ ଉଦ୍ୟୋଗ ଏହି ପଦକ୍ଷେପ ଦ୍ୱାରା ବେଶ୍ ଉତ୍ସାହିତ । ଚଳିତବର୍ଷ ଫେବୃୟାରୀରେ ଆମେ ଦକ୍ଷିଣ ଆଫ୍ରିକା ପାଇଁ ଇ-ଭିସା କାର୍ଯ୍ୟକ୍ରମ ଆରମ୍ଭ କରିଛୁ । ଏହା ସ୍ୱଳ୍ପକାଳୀନ ପର୍ଯ୍ୟଟକ ଓ ବ୍ୟବସାୟିକ ଗସ୍ତ ପାଇଁ ବୈଧ । ଆପଣ ଘରେ ବସି ଭାରତ ପାଇଁ ଇ-ମେଲ୍ ମାଧ୍ୟମରେ ମାଗଣାରେ ଭିସା ପାଇପାରିବେ । ବନ୍ଧୁଗଣ . ଆସନ୍ତୁ ପୁଣିଥରେ ହାତ ମିଳାଇବା . ଆସନ୍ତୁ ପୁଣିଥରେ ଆମେ ପରସ୍ପର ପ୍ରତି ପ୍ରତିଶ୍ରୁତିବଦ୍ଧ ହେବା . ଦାରିଦ୍ର୍ୟ ରୂପକ ଶତ୍ରୁ ବିରୋଧରେ ଲଢ଼େଇ ପାଇଁ ଏହାର ଆବଶ୍ୟକତା ରହିଛି । . ଏହା ବୋଧହୁଏ ସବୁଠୁ ଅଧିକ ବଡ଼ ଆହ୍ଵାନ . କିନ୍ତୁ ଆମକୁ ସଫଳ ହେବାକୁ ପଡ଼ିବ . ଆଉ ଏହା ହିଁ ଆମ ମହାନ ନେତାମାନଙ୍କୁ ଆମର ପ୍ରକୃତ ଶ୍ରଦ୍ଧାଞ୍ଜଳି ହେବ ଧନ୍ୟବାଦ